वित्त मंत्रालय
सार्वजनिक क्षेत्र के बैंकों, सार्वजनिक क्षेत्र की बीमा कंपनियों, सार्वजनिक क्षेत्र के वित्तीय संस्थानों और नियामकों के साथ डीएफएस ने स्वच्छता 2.0 विशेष अभियान के तहत 2 से 31 अक्टूबर, 2022 तक विभिन्न कार्यक्रम आयोजित किये
वित्तीय सेवा विभाग , वित्त मंत्रालय, भारत सरकार ने विशेष अभियान 2.0 के तहत सार्वजनिक क्षेत्र के बैंकों, सार्वजनिक क्षेत्र की बीमा कंपनियों, सार्वजनिक क्षेत्र के वित्तीय संस्थानों और नियामकों के साथ, पूरे उत्साह से 2 से 31 अक्टूबर, 2022 के दौरान विभिन्न कार्यक्रम आयोजित किये।
विशेष अभियान 2.0 में डीएफएस के सभी संगठनों ने भाग लिया। स्वच्छता अभियान, गलियारों का सौंदर्यीकरण, कमरों का पुनरुद्धार, पर्यावरण-अनुकूल और समावेशी उपायों, पुराने दस्तावेजों को हटाने, वीआईपी संदर्भों और जन शिकायतों के लंबित मामलों को निपटाने पर जोर दिया गया। एमओएस/सचिव/एएस/जेएस, डीएफएस के स्तर पर प्रगति की समीक्षा के लिए कई दौर की बैठकें आयोजित की गई। कार्यक्रमों के समन्वय और अभियान की सफलता सुनिश्चित करने के लिए जमीनी स्तर पर टीमों का गठन किया गया था।
31.10.2022 को, 3,615 स्वच्छता अभियान स्थलों पर लक्षित कार्यक्रम आयोजित किये गए। अभियान के परिणामस्वरूप 6,22,153 वर्ग फुट की जगह खाली की गयी। स्क्रैप के निपटान से 5,75,56,452 रुपये अर्जित किये गए।
पिछले अक्टूबर, 2021 में इसकी शुरुआत के बाद से, डीएफएस और उसके संगठनों का प्रयास रहा है कि लंबित कार्यों को पूरा किया जाये, स्वच्छता सुनिश्चित की जाये तथा इस प्रकार अभियान को चालू रखा जाए। इन कार्यों की मासिक प्रगति को नियमित रूप से डीएआरपीजी पोर्टल पर अपलोड किया गया।
डीएफएस और इसके संगठनों के कार्यक्रमों को सोशल मीडिया प्लेटफॉर्म पर अपलोड किया गया। 2-31 अक्टूबर 2022 के दौरान 1107 ट्वीट किए गए। संगठनों के प्रमुखों, ग्राहकों और कर्मचारियों ने वीडियो के माध्यम से अपने विचार व्यक्त किए और उन्हें सोशल मीडिया पर अपलोड किया। अभियान के उद्देश्यों के अनुरूप विभिन्न संगठनों ने अपने पर्यावरण-अनुकूल और समावेशी उपायों की शुरुआत की और महीने भर चलने वाले अभियान के दौरान उनके बारे में सोशल मीडिया पर अपलोड किया।
बैंक ऑफ बड़ौदा ने प्रत्येक स्वीकृत ऑटो  और गृह ऋण के लिए 'एक पेड़ लगाने' के अपने संकल्प के बारे में ट्वीट किया है। इस कार्यक्रम का लक्ष्य तीन साल की अवधि में अपने ग्राहकों की मदद से सात लाख फलदार पेड़ लगाना है। इस पहल का उद्देश्य हरित और सतत पृथ्वी की दिशा में योगदान देना और छोटे किसानों को आजीविका प्रदान करना है। इस पहल में विभिन्न गैर सरकारी संगठन शामिल हैं और पेड़ लगाने वाले ग्राहकों को प्रमाण पत्र दिए जा रहे हैं।
सिडबी ने गीले कचरे को खाद में बदलने के लिए सिडबी ऑफिसर्स रेजिडेंशियल अपार्टमेंट, बेंगलुरु में स्थापित अपनी प्राकृतिक एरोबिक खाद प्रणाली- 'माई ग्रीन बिन' के बारे में ट्वीट किया। इस पहल में जैविक खेती के लिए खाद उपलब्ध कराने, स्वच्छ हवा के लिए बागवानी और भूमि प्रदूषण को कम करने जैसे कई फायदे हैं।
एलआईसी ने वर्षा जल संचयन के लिए देश भर में स्थापित कई टैंकों के बारे में जानकारी दी है। सभी नए निर्मित भवनों में वर्षा जल संचयन को अनिवार्य कर दिया गया है। एलआईसी द्वारा अपने लगभग सभी भवनों में नलकूपों को रिचार्ज करने और जल स्तर बढ़ाने के लिए छतों पर वर्षा जल संचयन किया जा रहा है। एलआईसी का वर्षा जल संचयन पर एक लघु वीडियो निम्न लिंक पर उपलब्ध है:
RAIN WATER HARVESTING done for 'Cleanliness Campaign, under Special Campaign 2.0' conducted by LIC’s ZONAL TRAINING CENTRE, EASTERN ZONE, KOLKATTA. @PMOIndia @DARPG_GoI @DFS_India @DrJitendraSingh#SpecialCampaign2.0 pic.twitter.com/djnEmauvaj
— LIC India Forever  October 31, 2022
कुछ ट्वीट् के लिंक:
एमजी/एएम/जेके
(Visitor Counter : 51